Държавен вестник, бр. 92, 2005 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  92
Чл. 7. (1) Мастеринг SID-кодът се поставя в
полето за разполагане на мастеринг номера, по
време на действието на лазерното записващо
устройство (експониране). В такъв случай всич-
ки производни на дадена подложка, в това чис-
ло и т. нар. “майки” и “стампери” и всички
дискове, произведени от нея, носят същия мас-
теринг SID-код.
(2) Мастеринг SID-кодът се записва във
фърмуера на лазерното записващо устройство
(т.е. в управляващия софтуер, който е нераздел-
на част от оборудването и е недостъпен за опе-
ратора на машината), или се вгражда в систем-
ния контролер (т.е. в устройството за кодиране
на данни, което управлява лазерното записва-
що устройство), по начин, който не позволява
на оператора да промени кода.
(3) Мастеринг SID-кодът се разполага на
разстояние между 18,0 и 22,9 mm от центъра на
диска.
(4) Мастеринг SID-кодът е с минимална
височина на символите 0,7 mm.
(5) Мастеринг SID-кодът се поставя в мета-
лизираната зона на диска.
(6) Мастеринг SID-кодът трябва да се чете
без увеличение.
(7) Мастеринг SID-кодът се чете отляво на-
дясно, погледнато от четимата страна на диска.
(8) Препоръчва се мястото, определено из-
ключително за мастеринг SID-кода, да пред-
ставлява сегмент от 12° до 15°. Кодът е напълно
отделен от други надписи или символи.
Чл. 8. Допълнителните изисквания към на-
насянето на мастеринг SID-кода при производ-
ство на оптични дискове с висока плътност като
DVD и SACD са:
1. мастеринг SID-кодът се разполага на раз-
стояние от 18 до 22,5 mm от центъра на диска;
2. матричният SID-код не се припокрива с
ръбчето за стекиране;
3. за еднослоен, едностранен диск празната
страна на диска носи SID-код, въпреки че не е
метализирана;
4. за двуслоен, едностранен диск мастеринг
SID-кодът е отбелязан на двата слоя: необходи-
мо е поне един от двата мастеринг SID-кода да
е ясно видим;
5. за еднослоен, двустранен диск мастеринг
SID-кодът се отбелязва и върху двете страни на
диска; необходимо е и двата мастеринг SID-кода
да са ясно видими, но се допуска известно при-
покриване поради ограничената зона за печат.
Преходни и заключителни разпоредби
§ 1. Монтираните SID-кодове върху маши-
ните на лицензираните производители на оп-
тични дискове и матрици за производството
им преди влизането на тази инструкция в сила
запазват валидността си. Състоянието им ще се
отразява в лицензите, които ще се придобият
съобразно разпоредбите на Закона за админис-
тративното регулиране на производството и
търговията с оптични дискове, матрици и други
носители, съдържащи обекти на авторското
право и сродните му права.
§ 2. Тази инструкция се издава на основание
чл. 40, ал. 2 във връзка с § 5 от Закона за адми-
нистративното регулиране на производството
и търговията с оптични дискове, матрици и други
носители, съдържащи обекти на авторското
право и сродните му права.
§ 3. Инструкцията влиза в сила в деня на об-
народването є в “Държавен вестник”.
Министър: Р. Овчаров
110521
НЕОФИЦИАЛЕН РАЗДЕЛ
Поправка. Министерският съвет прави поправка в Постановление № 234 от 2005 г. за приемане на Устрой-
ствен правилник на Министерството на държавната политика при бедствия и аварии (ДВ, бр. 89 от 2005 г.): в
§ 3, т. 5 от преходните и заключителните разпоредби числото “147” да се чете “146”.